IVL เดินเครื่องโรงงาน PIA รัฐอลาบาม่า หนุนกำลังผลิตแตะ 440,000 เมตริกตัน/ปี
IVL เดินเครื่องโรงงาน PIA รัฐอลาบาม่า หนุนกำลังผลิตแตะ 440,000 เมตริกตัน/ปี
27 ธ.ค. 2561

บริษัท อินโดรามา เวนเจอร์ส จำกัด (มหาชน) หรือ IVL ระบุว่า บริษัทฯ ได้ทำการเริ่มต้นการผลิตเชิงพาณิชย์โรงงานผลิตกรดไอโซทาลิกบริสุทธิ์ (Purified Isophthalic Acid) (PIA) ของบริษัท Indorama Ventures Xylenes &amp; PTA, LLC (IVXP) ซึ่งตั้งอยู่ที่เมืองดีเคเตอร์ (Decatur) ในรัฐอลาบาม่า (Alabama) ประเทศสหรัฐอเมริกาอย่างเป็นทางการเมื่อวันที่ 23 ธันวาคม 2561
โดย โรงงานผลิต PIA ที่เมืองดีเคเตอร์นี้จะช่วยเสริมโรงงานผลิต PIA ที่มีอยู่แล้วของไอวีแอลที่บริษัท Indorama Ventures Quimica ประเทศสเปน โดยโรงงานผลิต PIA ทั้งสองแห่งนี้มีกำลังการผลิตรวมอยู่ที่ 440,000 เมตริกตันต่อปี อีกทั้ง ไอวีแอลเป็นผู้ผลิต PIA เพียงรายเดียวที่มีโรงงานตั้งอยู่ใน 2 ทวีปที่มีความต้องการในบริโภคสูง คือ ทวีปยุโรปตะวันออกกลางและแอฟริกา (EMEA) และทวีปอเมริกา เพื่อตอบสนองความต้องการของ PET และเคมีภัณฑ์ชนิดพิเศษ (Speciality Chemicals)
ทั้งนี้ วัตถุดิบ อะโรเมติกส์หลักที่ใช้ในการผลิต PIA นั้นมีหลักประกันจากการทำสัญญาระยะยาวกับผู้ผลิตต่างๆ (supplier) ในประเทศสหรัฐอเมริกาและทวีปยุโรป
อนึ่ง เมืองดีเคเตอร์ (Decatur) ในรัฐอลาบาม่า (Alabama) ถือเป็นสถานที่ผลิต Paraxylene, PTA, NDC และ PET Polymers ซึ่งเป็นห่วงโซ่มูลค่า PET (Value Chain) ที่ใหญ่ที่สุดของไอวีแอล และขณะนี้จะมีการผลิต PIA เสริมร่วมกันด้วย
ทั้งนี้ โรงงานของไอวีแอลในเมืองดีเคเตอร์นี้เป็นโรงงานผลิตแบบบูรณาการ (integrated production) ที่มีกำลังการผลิตรวมกันสูงกว่า 2 ล้านตัน โดยใช้ MEG ที่ส่งมาทางเรือจากโรงงานโอเลฟินส์ของไอวีแอลในเมือง Clear Lake รัฐเท็กซัส (Texas)ซึ่งเมื่อเร็ว ๆ นี้ ไอวีแอลได้รับอนุมัติการร่วมทุนเพื่อเข้าซื้อกิจการ PTA-PET แบบบูรณาการ ที่เมืองคอร์ปัส คริสตี (Corpus Christi) รัฐเท็กซัส (Texas)ซึ่งหากนับรวมกับโรงงานของไอวีแอลที่เมืองดีเคเตอร์ (Decatur)และโรงงานโอเลฟิ นส์ที่เมือง Clear Lake คาดว่าจะเป็นเครือข่ายห่วงโซ่อุปทาน (Supply Chain) และห่วงโซ่มูลค่า PET (Value Chain) ที่มีประสิทธิภาพที่สุดในทวีปอเมริกา
สำหรับ เทคโนโลยีที่ใช้ในการผลิต PIA ถือเป็นกรรมสทิธิ์ของบริษัท Indorama Ventures Quimica ประเทศสเปน